text: ایئرپورٹس اتھارٹی آف انڈیا نے شمال مشرقی ریاستوں میں خطہ جاتی ہوائی کنکٹی وٹی کو مستحکم بنانے کے لئے متعدد اقدامات کئے ہیں ۔ اگرتلہ ہوائی اڈے پر500کروڑروپے کی تخمینہ لاگت سے ایک نئی ٹرمنل عمارت تعمیر کی جارہی ہے اورآئندہ تین برسوں کے دوران ایئرپورٹس اتھارٹی آف انڈیا ،2500کروڑروپے صرف کرے گی ۔ ایئرپورٹس اتھارٹی آف انڈیاکے چیئرمین جناب گورو پرساد مہاپاترانے 15دسمبر ،2017کو اگرتلہ میں یہ بات کہی تھی ۔ اس خطے میں ریاستی راجدھانیوں کو باہم مربوط کرنے والے 92ہوائی راستے مرکز کی اڑان اسکیم کے تحت فراہم کرائے جانے کا مرکزی منصوبہ ہے ۔